કઠુઆ કાંડના સત્યને લઈને આખો દેશ અસમંજસમાં છે. મહેબુબા સરકારની કાર્યવાહી ઘણા પ્રશ્નો ઊભા કરે છે. બે પોસ્ટમોર્ટમ રિપોર્ટ છે અને બંને રિપોર્ટ જુદી વાત કહે છે. સાચા આરોપી પકડવાને બદલે યુ.પી.માંથી નિર્દોષને પકડીને આરોપી બનાવાયો છે. મહેબુબાના રાજકારણના આટાપાટામાં ગૂંચવાયેલા આ કેસની હકીકત બહાર લાવવા નિમાયેલી ફેક્ટ ફાઇન્ડિંગ કમિટી વળી જુદું જ કહે છે. રાજ્યપાલનું શાસન આવતા હવે આ કેસમાં સત્ય બહાર આવશે એવી આશા ઉજળી બની છે. જમ્મુ-કાશ્મીર પોલીસના આરોપપત્ર મુજબ મૂળ ઘટના શું હતી? આરોપપત્ર મુજબ, જમ્મુના કઠુઆ પાસે હીરાનગર તાલુકાના રાસના ગામમાં આ ઘટના ઘટી હતી.